नांदगाव तर्फे तारापूर

नांदगाव तर्फे तारापूर हे भारतातील महाराष्ट्र राज्यातील उत्तर कोकणातील पालघर जिल्ह्यातील पालघर तालुक्यातील एक गाव आहे.

भौगोलिक स्थान
बोईसर रेल्वे स्थानकापासून पश्चिमेला मऔविसं मार्गाने गेल्यावर पुढे नवापूर रस्त्याने जाऊन नांदगाव मार्ग पकडून आलेवाडी गावानंतर हे गाव लागते. बोईसर रेल्वे स्थानकापासून हे गाव १३ किमी अंतरावर आहे.

हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.

लोकजीवन
हे एक मोठे गाव आहे.२०११ च्या भारतीय जनगणनेनुसार गावात ६०५ कुटुंबे राहतात. एकूण २५५३ लोकसंख्येपैकी १२५८ पुरुष तर १२९५ महिला आहेत. गावाची साक्षरता ९२.५५ टक्के आहे.पुरुष साक्षरता ९५.४७ आहे तर स्त्री साक्षरता ८९.६८ आहे. गावातील वय वर्ष शून्य ते सहा वर्षे लहान मुलांची संख्या १९१ आहे.ती एकूण लोकसंख्येच्या ७.४८ टक्के आहे. मुख्यतः  भंडारी, वाडवळ समाजातील लोक येथे राहतात.

नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत.महाराष्ट्र राज्य परिवहन महामंडळाच्या बसेस बोईसर रेल्वे स्थानकावरून येथे येण्यासाठी ठराविक वेळी उपलब्ध असतात. अॉटोरिक्शा बोईसर रेल्वे स्थानकावरून दिवसभर उपलब्ध असतात.

जवळपासची गावे
पामटेंभी, कोळवडे, कुंभवळी, गुंदाळी, आलेवाडी, आगवण, पंचाळी, उमरोळी, कोळगाव, दापोली, खारेकुरण ही जवळपासची गावे आहेत.

संदर्भ
१. https://www.census2011.co.in/data/subdistrict/4163-palghar-thane-maharashtra.html

२. https://villageinfo.in/maharashtra/thane/palghar.html

३.
https://www.mapsofindia.com/lat_long/maharashtra/

४.
http://tourism.gov.in/

पालघर तालुक्यातील गावे